Shalom! Tervetuloa Jerusalem studioon.
Olen Miri Eisin ja tuuraan Jonathan Hesseniä.
Profeetoista ei ole juurikaan hyötyä, -
jos he huolimattomina ennustavat lähitulevaisuutta: -
huomista, ensi viikkoa, kuukautta tai edes ensi vuotta.
Me kuitenkin yritämme kurkistaa alkuvuoden 2023 utuun ja tuiskuun -
ja yritämme nähdä edessämme olevan vuoden päälinjat.
Kanssani keskustelemassa on reservin eversti Reuven Ben-Shalom, -
Suurvallat pelissä -panelisti ja ICT-instituutin tutkija.
Shalom, Reuven.
Mukana on myös Eran Etzion, -
Israelin turvallisuusneuvoston entinen varajohtaja. Shalom, Eran.
Ja tietysti oma analyytikkomme Amir Oren.
Amir, aloita sinä ja koeta olla profeetta Jerusalemissa, jos uskallat.
Toivottavasti kunnialla. Se nähdään vuoden lopun vuosikatsauksessa.
Uutta vuotta on kulunut viikko.
Emme vielä tiedä faktoja, emmekä voi perustaa oletuksiamme niille.
Politiikka kuitenkin ja tällä seudulla myös näkemykset -
voivat muuttaa tosiasioita.
Jos mietitään, miten palestiinalaiset näkevät Israelin -
ja miten muut Lähi-idän ja muun maailman toimijat näkevät Israelin, -
meidän on odotettava -
Ramallahin, Hebronin ja Jeninin näkemyksiä siitä, -
miten Israelin uusi hallitus toimii.
Ne kaikki odottavat kärsimättöminä, onko hallitus taas joukko poliitikkoja,-
jotka antavat vaalilupauksia mutta jotka valtaan noustuaan -
keksivät syitä tai tekosyitä jatkaa edeltäjiensä toimia.
He eivät välttämättä odota kentän tosiasioiden muutosta -
esimerkiksi hillitäkseen palestiinalaisia.
Nämä saattavat aiheuttaa taas uuden väkivallan kierteen -
vain sen perusteella, mitä israelilaiset saattavat tehdä.
Näin saattaa käydä jo vuoden 2023 alkupuolella.
Ei tarvitse odottaa kesää tai syksyä nähdäksemme, -
tuleeko tästä se vuosi, -
jolloin Israelin sotilastiedustelu- ammattilaisten varhaiset varoitukset...
He ovat varoittaneet tästä jo vuosia -
ja ovat toistaneet varoituksen vasta pari viikkoa sitten -
ennakoiden vuotta 2023.
Toteutuvatko heidän varoituksensa -
uudesta Israelin ja palestiinalaisten yhteenotosta?
Amir, aloitit tylyllä profetia- näkemyksellä väkivaltaisuuksista.
Kukaan ei pidä tästä, mutta sanon sen silti: kolmas intifada.
Se yhdistää tämän palestiinalaisareenaan.
Mennään siitä... - Haluan vielä lisätä jotain.
Nykyinen Israelin sotilastiedustelun tutkimus- ja analyysipäällikkö -
prikaatinkenraali Amit Saar.
Pari vuotta sitten -
Israelin ja Hamasin välisten väkivaltaisuuksien jälkeen -
hän kirjoitti artikkelin -
"Miten jouduimme sotaan, jota kukaan ei tahtonut?"
Sen läksy kuuluu, että kun sota alkaa, se näyttää olleen väistämätön.
Vaan ei, sodat voidaan välttää.
En siis lausunut profetiaa.
Hallitusten ja ihmisten teot voivat vielä vaikuttaa asiaan.
Eran puhui myös siitä, että kun se sukupolvi, erityisesti Länsirannalla...
Amit Saar. - Aivan, Amit Saar.
Amit Saar puhui siitä, että uudella sukupolvella ei ole toivoa.
Katsotaan vuotta 2023 ja sitä suurta sukupolvea.
Gazassa puolet väestöstä on alle 25-vuotiaita -
ja Länsirannalla alle 30-vuotiaita.
Sanotaan, että haluamme lausua profetian vuodesta 2023 -
ja vaikuttaa tilanteeseen, kuten Amir sanoi.
Eran, miten katsoisit vuotta 2023 ja erilaisia mahdollisia politiikkoja, -
jotka voisivat vaikuttaa niin, että konfliktilta vältytään?
Puhutaan sen jälkeen, mikä muuttuu, jos konflikti puhkeaa.
Aloitetaan Eranista.
Erästä valtavaa poliittista työkalua ei ole käytetty vuosiin.
Se olisi mielestäni rakentavan, myönteisen muutoksen avain.
Siinä on kuitenkin riskinsä.
Israelin uusi hallinto ei hyödynnä sitä vapaaehtoisesti.
Puhun palestiinalaisten vaaleista.
Vain se voisi luoda rakentavan jatkumon -
Abu Mazenin ja palestiinalaisten nykyhallinnolle -
ja yhdistää Gazan ja Länsirannan, mikä olisi myös Israelille eduksi.
Se onnistuu vain vapailla, demokraattisilla vaaleilla.
Onko se mahdollinen vuonna 2023? - Ei ole Israelin hallinnon takia.
Kysyit, että jos saisin päättää, -
mikä voisi tavoittaa koko Israelin ja palestiinalaisten kartan, -
se työkalu olisi vaalit.
Eräs lisäelementti on se, etten näe mitään muuta -
diplomaattista, sotilaallista tai taloudellista työkalua, -
jolla olisi edes lähes sellainen vaikutus.
Kaikki muut työkalut, joita hallinto koettanee käyttää, -
epäonnistuvat. Niin profetoin.
Epäonnistumista eletään. Olemme sanoneet, -
että vuonna 2023 emme onnistu muuttamaan tilannetta dramaattisesti.
Vuonna 2023 tapahtuu jälleen kerran, mitä tapahtui vuonna 2021 ja 2022.
Taas puhkeaa uusi väkivallan kierre, väkivaltainen yhteenotto.
Kun kysyn tätä vuodesta 2023, haluan puhua selvästi.
Olemassa on käytännössä neljä areenaa, -
kun puhutaan vuodesta 2023 ja väkivallasta.
Gaza on kaikkien mielestä selvä.
Länsiranta on ollut aiempaa väkivaltaisempi vuoden 2022 lopulla.
Niihin pitää lisätä kaksi muuta areenaa.
Maan pääkaupunki Jerusalem, missä nyt olemme.
Esitän nyt hetken Miri-profeettaa.
Vuonna 2023 Ramadanin loppu ja juutalainen ja kristillinen pääsiäinen -
osuvat kaikki huhtikuulle.
Lausun profetian, että huhtikuussa edessämme on haastava tilanne.
Kertoisitko katsojille, mitä se tarkoittaa? Mitä voi sattua?
Melkein siteeraat T. S. Eliotia: "Huhtikuu on kuukausista julmin."
Hyvä tavaton. - Mikä on neljäs areena?
Israelin arabikansalaiset.
Se on tärkeä areena. - Olet oikeassa.
Olemme havainneet, että kun jotain tapahtuu, siitä tulee uusi normaali.
Edellisten Israelin väkivaltaisuuksien myötä -
ne nähdään nyt uutena lähtökohtana uudelle kierteelle.
Valtava haaste.
Miltä se näyttäisi?
Ihme juttu, mutta kuten jo sanoimme, -
jokin tyhmä eskalaatio puhkeaa, koska joku sanoo jotain.
Joku Israelin poliitikko tekee tai sanoo jotain.
Esimerkiksi kun Netanjahu avasi tunnelin pään, -
seurasi kolme päivää väkivaltaa ja 17 sotilasta kuoli.
Olmert avasi tunnelin vuonna 1996.
Se oli Netanjahu. - Olmert oli pormestari ja Netanjahu pääministeri.
Netanjahu teki päätöksen kysymättä muilta. Sharon kävi Temppelivuorella.
Israelin poliitikot tekevät tai sanovat jotain.
Niin se uusikin konflikti puhkeaa.
Ihmiset eivät toimi fiksusti, viisaasti ja laskelmoivasti.
Joskus he toimivat niin, -
sillä osa valituista poliitikoista osaa käyttää tätä retoriikkaa.
Emme voine korjata asioita, mutta jos voi suositella, -
kehottaisin hallinnon ääriaineksiakin olemaan vastuullisia.
Harkitsemaan tarkkaan sanoja ja tekoja.
Asioita voidaan sanoa ja tehdä ennakkoon.
Ei tehdä tyhmiä virheitä, kuten historiassa, -
kun on päätetty jotain Temppelivuoresta ja turvallisuudesta.
Pienikin juttu voi sytyttää väkivallan.
Kun ennen tehtiin sellaista ja väkivalta seurasi, -
jopa oppositio syytti Jasser Arafatin etsineen tekosyytä.
Aina voidaan keksiä tekosyitä. Varsinkin nuorten kanssa kuohuu.
Vaikka emme toimisi ja vannoisimme kunnioitusta heille, niin voi käydä.
Pyydän vain varovaisuuteen, koska väkivalta ei auta ketään.
Vuodelle 2023 kuullaan sanoja mahdollisesta väkivallasta -
ja pessimismiä muutoksesta.
Siirrytään sisärajoiltamme, siis Länsirannasta, Gazasta -
Jerusalemista ja arabikansalaisista, vähän kauemmas.
Entä Iran, Hizbollah, ydinsop...
Vuosi 2023 on alkanut, mutta muuttuuko mikään? Miltä näyttää?
Kun mennään Kuuhun, pitää ensin läpäistä ilmakehä -
ja päästä Maan painovoiman ulottumattomiin.
Emme pääse omasta painovoimastamme eroon.
Israelin poliitikkojen asenne on: "Vähät palestiinalaisista.
Kukaan ei piittaa heistä eikä aja heidän asiaansa."
Naftali Bennett puhuu näin, ei Netanjahu niinkään.
Jos palataan siihen, mistä halusit päästä eroon, -
kysymys kuuluu, -
onko palestiinalaisnuorten hyvinvoinnin -
ja sodankäynnin välillä riippuvuussuhde?
Tarkastellaan 25―30-vuotiasta palestiinalaista, -
joka on työtön ja naimaton.
Se on tärkeä asia palestiinalaisyhteiskunnassa, -
koska työ, palkka ja vaimo liittyvät kaikki toisiinsa.
Jos miehellä ei ole riittävästi varoja, -
hän ei voi pyytää naisen isältä naisen kättä avioon.
Hän on katkera ja turhautunut.
Israelin viranomaiset tietävät sen.
He tahtovat lisää palestiinalaistyöntekijöitä Israeliin -
ja joskus katsovat läpi sormien niitä, jotka tulevat ilman työlupaa, -
kunhan nämä vievät palkkansa perheilleen.
Välittäjät tai keinottelijat, ovatpa he israelilaisia tai palestiinalaisia, -
ottavat 20 prosenttia palkasta.
Jos israelilaiset osaisivat torjua välittäjät, -
palestiinalaisyhteisöjen hyvinvointi kohentuisi.
Lisäksi turvallisuuspalvelumme, Shabak, -
joka pelkää niiden palestiinalaisten terrorismia, -
sotii toisten hallituselementtien laajempaa näkemystä vastaan, -
jotka kannattavat riskinottoa.
Shabak katsoo, että jos terrorismia tapahtuu ja Israel kostaa, -
palestiinalaisia kuolee, tulee hautajaisia ja väkivallan kierre.
Näkemykset ovat perusteltuja.
Emme kuitenkaan pääse tätä kysymystä pakoon.
Olette pessimistisiä palestiinalaishallinnon vaaleista -
ja työpaikkojen luomisesta.
Amir, vaikutuin antamastasi kuvauksesta, -
että ilman työtä ei ole palkkaa eikä vaimoa.
Ongelma ei koske vain palestiinalaisia vaan koko Lähi-idän arabimaailmaa.
Se oli vuoden 2011 tapahtumien keskiössä.
Siitä on monta vuotta, mutta ongelma syvenee.
Työttömiä on entistä enemmän ja alle 30-vuotiaita, jotka kärsivät tästä.
Katson taas hetken aikaa vuotta 2023, -
vaikuttaako tuo kuvaus omasta areenastamme vuonna 2023 -
myös Israelin ja palestiinalaisten areenan ulkopuolelle laajemminkin?
Libanon on toimintakyvytön valtio.
Syyria ei ole toipunut vielä mistään. Ensin Amir ja sitten muut.
Analyytikot, ajatushautomot ja tiedustelulaitokset -
pyrkivät yleensä taulukoimaan asiat siististi.
Se helpottaa elämäämme. - Aivan.
Jos Israelin tiedustelupalveluilta olisi kysytty 1960-luvun puolivälissä, -
syttyykö sota lähivuosina, he olisivat vastanneet: -
"Kyllä, mutta ei vielä. Luultavasti vuonna 1970."
Sota syttyi vuonna 1967.
Jos vuonna 1973 olisi kysytty, he olisivat vastanneet: "Vuonna 1975".
Kun nyt mietitään vuotta 2023, -
on suuri houkutus sanoa, että niin käy vuonna 2025 tai 2030.
Emme voi tietää, mikä kipinä sytyttää sodan.
Kuvauksesi osuu naulan kantaan.
Lisätään siihen kaksi muuta ilmiötä.
Maahanmuutto: miljoonat ihmiset ovat turvapaikanhakijoita ja pakolaisia.
Ja ilmasto: aavikot laajenevat ja tulee suuria tulvia.
Kun kaikki tämä otetaan huomioon, -
kipinä voi syttyä vuonna 2023 tai pian sen jälkeen.
Otan huomioon kaiken jo sanotun ja mietin vuotta 2023.
Kaikki haluavat kuulla erään kysymyksen. Olkaa profeettoja.
Netanjahu sanoi joissakin haastatteluissa uudesta hallituksesta, -
että Saudi-Arabian kanssa solmitaan rauha tai sopimus.
Eran, tuleeko Saudi-Arabiasta vuonna 2023 seuraava maa, -
joka liittyy rauhan piiriin vai tapahtuuko muuta?
Vastaan pian, mutta huomiotta on jäänyt eräs asia, jonka nostan esiin.
Mainitsit neljä eri areenaa, jotka voivat leimahtaa vuonna 2023.
Minusta niitä on viideskin, ja se on tärkeämpi, kriittisempi -
dramaattisempi ja herkemmin leimahtava kuin muut.
Se ei liity juuri lainkaan Israelin ja palestiinalaisten väleihin.
Se liittyy sisäasioihimme, politiikkaan ja taisteluun demokratian puolesta, -
hallituksenvaihtoon, jota tuleva hallinto yrittää parhaillaan.
Vuonna 2023 käydään ennen kaikkea -
taistelu Israelin demokratiasta.
Laillisuusperiaatteesta. - Siirroslinjat ja leirit -
ovat hallinnon kolme haaraa.
Minusta Eran nosti nyt esiin erittäin tärkeän asian.
Keskitymme usein muihin areenoihin.
Palaamme tuttuihin asioihin. - Sotaan.
Ja muihin tahoihin kuin meihin.
Nyt on kyse meistä, Israelista, maan sielusta ja sydämestä.
Se taistelu on jo käynnissä.
Palaan nyt kysymykseesi Saudi-Arabiasta.
En halua profetoida, tapahtuuko tämä vuonna 2023 vai ei, -
mutta pitkään tuloillaan ollut tai jo olemassa oleva trendi on se, -
että Israelin ja Saudi-Arabian suhteet lämpenevät.
Se jatkuu monista syistä.
Niistä vähäisin ei suinkaan ole Iran ja se... Epäröin profetoida edes tätä.
Näyttää siltä, ettei uutta ydinsopimusta saada aikaan.
Suhteet Iranin ja sen naapurien sekä USA:n kanssa -
tuskin lämpenevät, päinvastoin.
Iran pysyy mahdollisen konfliktin polttopisteessä -
diplomaattisesti ja muutenkin.
Saudi-Arabia pitänee suhteiden lähentämistä Israeliin hyödyllisenä.
Tässäkin musta lammas on palestiinalaisasia.
Kolmas intifada tai suuret yhteenotot Israelin ja palestiinalaisten kesken -
vaikuttavat MBS:n ja saudien mahdollisuuteen lähentää suhteita.
Lyhyesti profetia kuuluu, -
että en usko rauhan- tai normalisointi- sopimuksen syntyvän vuonna 2023 -
mutta suhteet kyllä lämpenevät.
Kun puhutaan saudeista, Iran tulee puheeksi.
Vuoden lopussa lehden kannessa oli vuoden 2022 iranilaisnaiset.
Reuven, miltä tuntuisi profetoida nyt Iranista, -
kun se on erilainen kulttuuri ja paikka, persialainen maailma?
Me katsomme sitä ulkopuolelta länsimaisin silmin.
Mitä luulet tapahtuvan vuonna 2023, -
jos ajatellaan Iranin sisäasioita ja niiden vaikutusta areenaamme?
En ole varma, miten vastata.
Israelista on tulossa fundamentalistinen ja uskonnollinen...
En tykkää ajatuksesta. - Iranista on outoa puhua.
Anteeksi. Se ei ollut vitsi. - Olemme vielä demokratia.
Iranin hallinto on vahva. Se pystyy vastustamaan meitä tiukemmin.
Hallinto tuskin vaihtuu lähiaikoina.
Protestit pitää nähdä entistä voimakkaampana ilmiönä.
Eivätköhän kaikki täällä kannata protestoijien aatteita, -
mutten silti usko heidän kaatavan hallitusta. Se on liian vahva.
Mitä profetointiin tulee, uskon rauhaan saudien kanssa.
Se tapahtuisi kuukausissa ilman huhtikuun yhteenottoja.
Olet täysin oikeassa.
Se olisi hyväksi Saudi-Arabialle, meille ja Lähi-idälle.
He vain eivät voi solmia rauhaa, -
jos otamme yhteen palestiinalaisten kanssa.
Jos Netanjahu kehuskelee rauhalla, mahdollisuus siihen heikkenee.
Netanjahu tykkää sanoa, että siihen pystytään.
Vielä yksi asia: kyse ei ole vauraudesta.
Muistakaa, että kansoilla, myös meillä, -
on omat perintönsä, intressinsä ja tavoitteensa.
Myös palestiinalaisilla on kansallisia tavoitteita.
Vaikka ruokaa olisi ja vaimo löytyisi, he eivät luovu tavoitteistaan.
Emme voi solmia rauhaa kaikkien kanssa -
ja luulla palestiinalaisasian lutviutuvan. Ei lutviudu.
Meidän pitää kunnioittaa vastustajiamme.
Kun mietin asiaa, totean, ettei kukaan meistä halua profetoida.
Mitkä ovat merkittävimpiä asioita, jotka tulevat vastaan tänä vuonna?
Profeetat puhuivat juudealaisille ja israelilaisille.
Kahdelle kilpailevalle kuningaskunnalle.
Puhumme nyt Israelista kuin se olisi yksi yksikkö.
Profetoinnin lisäksi profeetat varoittivat kansaa, -
mitä käy, jos asiat jätetään tekemättä.
Haluan kuitenkin vastata kysymykseesi -
ja viitata siihen, mitä Eran ja Reuven sanoivat.
USA, Israel ja arabit muodostavat eräänlaisen kolmion.
Israel alkoi lähentää suhteita Persianlahden maihin -
Oslon jälkeen -
ja koska sillä piti olla vaikutusvaltaa USA:n hallintoon.
Monta vuotta olikin taitavia israelilais- ja juutalaiskyvykkyyksiä -
Capitol-kukkulalla ja hallinnossa.
Jopa Trumpin aikana Trump keksi rauhanvisionsa -
ja solmittiin niin kutsutut Abraham- sopimukset. En tosin ymmärrä sitä.
Kaikki rauhansopimukset ovat kristillis- juutalais-islamilaisia. Miksi...
Se on hyvä nimi. - Onhan se. Abraham-sopimukset.
Onhan myös Abdullah-sopimus -
ja muiden mukaan nimettyjä sopimuksia.
Mutta... Abraham-sopimuksista huolimatta -
Arabiemiirikunnat painosti Netanjahua -
luopumaan Länsirannan tai sen sisäisten alueiden alueliitoksista.
Hinta, joka Netanjahun pitäisi maksaa sopimuksesta saudien kanssa -
paitsi suhteiden normalisoinniksi myös muodollistamiseksi, -
riippuu ennen kaikkea hänen kyvystään taistella hallituksessa -
Ben-Gvirin ja Smotrichin asutuslaajennuspolitiikkaa vastaan.
Se riippuu myös hänen suhteistaan Joe Bideniin.
Tässä kolmiossa on monia sisäisiä ristiriitoja, -
minkä vuoksi rauha ei vaikuta realistiselta.
Konfliktin takia voi kuitenkin käydä niin, -
että Netanjahu yrittää pitää ääriaineksen ulkona hallituksesta -
ja tuoda keskustalaisia siihen.
Se on tosi vaikeaa niin kauan kuin hänen oikeudenkäyntinsä jatkuu.
Olemme puhuneet vuoteen 2023 vaikuttavista haastavista sisäasioista.
Tuodaan lyhyesti mukaan vielä kolme tahoa: USA, Venäjä ja Kiina.
Muuttuuko mikään vuonna 2023?
Venäjä―Ukraina, USA―Israel, Kiina―maailma.
Onko suurta muutosta odotettavissa tänä vuonna?
Eran, aloita sinä. Lyhyesti.
En usko, että Venäjän sota Ukrainaa vastaan loppuisi tänä vuonna.
Vaikeaa profetoida, mutta uskon tämän jatkuvan, ikävä kyllä.
Israelin ja USA:n suhteissa tuskin tulee konfliktia -
mutta suhteet heikkenevät. - Vastakkainasettelu?
Niin, monista syistä, joita emme nyt ehdi käsitellä.
Ei vain Netanjahu―Biden vaan hallinnon vaihto ja miten se nähdään.
Hallinto vaihtui myös USA:ssa.
Ei se minusta vaihtunut USA:ssa.
Israelissa sitä yritetään vaihtaa.
USA:ssa oli kyllä demokraattisesti valittu muutos -
ja siellä on demokraattinen hallinto. - Niin meilläkin.
On toki, mutta isolla erolla. Siihen ei ole aikaa nyt.
Tämä hallinto ei ole tavanomainen. Amerikassa se on.
Jätetään se sikseen. Reuven. - Kaikki on nyt epävakaata.
Terveys koronan takia, talous, ja sotilaalliset strategiat.
Ydinaseetkin ovat pöydällä. Kaikki on avoinna.
Suurvallat ja oma pelimme niiden seassa on avoinna kaikin tavoin.
Kuten Eran sanoi, emme ole varmoja edes siitä, -
miten yhtenäinen ja vahva kykymme ylläpitää valtion vakautta on.
Tämä on haastava vuosi, joka määrittää tulevaisuuden.
Suurvallat luultavasti vain reagoivat siihen, mitä täällä tapahtuu.
Emme ole prioriteettilistojen kärjessä.
Jos jotain kriittistä tai merkittävää tapahtuu täällä, ne reagoivat.
Ainoat ennakoivat elementit ovat omalla alueellamme: -
israelilaiset ja palestiinalaiset.
Pyydät meitä ennustamaan, mitä tapahtuu vuonna 2023.
Mutta tammikuun ja joulukuun välillä on iso ero.
Kun edetään vuoden loppua kohti, Bidenin pitää päättää, -
pyrkiikö hän jatkokaudelle, ja se vaikuttaa vuoteen 2024.
Siitä ei ole epäilystäkään.
Kiitos, panelistit ja katsojat. Arvostamme seuraanne.
Shalom Jerusalemista.
Suomennos: Maija Tuukkanen